סיורים מודרכים - חינם - בפארק יער שוהם - כל שבת בחודשים ינואר ופברואר.
סיור משפחות קל (לא מתאים לעגלות ילדים)- בהדרכת מתנדבי יער שוהם - הכניסה חופשית - ללא תשלום - בשעות 10:00, 11:00 - ארכיאולוגיה, חי וצומח.
עודכן ב-1.2.2015 כל שבת בחודשים ינואר ופברואר 2017, בשעות 10:00, 11:00 - מפגש בחניון המרכזי בפארק (חניון ברסלר) - למרגלות גבעת הספלולים - שהיא נקודת תצפית מדהימה בפני עצמה.
הסיורים לא יתקיימו בשבתות גשומות.
הסיורים כוללים את הפסיפס בכנסיה הביזנטית בסמוך לחורבת תנשמת, כנסיית בכחוס הקדוש ועוד.
03-9723051/7 או 03-9723000.
נאמני פארק יער שוהם ידריכו בהתנדבות, גם השנה, סיורים מודרכים למבקרים בפארק יער שוהם, אשר פורח בשלל כלניות, רקפות ואירוסים. במסגרת הסיור, שיתקיים בכניסה חופשית, יוכלו אורחי היער ללמוד מעט על הארכיאולוגיה, ההיסטוריה, החי והצומח באיזור.
הסיורים יתקיימו בשבתות בחודשים ינואר ופברואר, מה-7 בינואר עד 25 פברואר, וייצאו בשעות 10:00 ו-11:00 מהחניון המרכזי בפארק (חניון ברסלר). הסיורים עוברים דרך גבעת הספלולים, כנסיית בכחוס הקדוש ופינות חמד נוספות ברחבי הפארק.
מסלול הסיור קל ומתאים לכל המשפחה (אינו מתאים לעגלות ילדים). הפעילות לכל המשפחה, ללא תשלום – שיתוף פעולה של אגף איכות הסביבה במועצה המקומית שוהם וקק"ל. משך הסיור כשעה וחצי.
אחת מנקודות העצירה המרהיבות בסיורים היא כנסייה ביזנטית עתיקה על שם בכחוס הקדוש, במקום רצפות פסיפס מיוחדות, מתקני עיבוד חקלאי, בורות מים וכבשני סיד. מדליון שיש של האלה טיכה, שהתגלה במקום, מוצג במוזיאון ישראל.
קבוצת נאמני פארק יער שוהם עוברת הדרכות בנושאי ארכיאולוגיה, היסטוריה, החי והצומח בפארק ומדריכה בהתנדבות, מדי שנה בעונת הפריחה את המבקרים שמגיעים ליהנות מהיער.
בתום הסיורים יכולים המשתתפים לעשות שימוש בחניוני הפארק: חניון ויינברג, חניון ברסלר וחניון שיימש, הכוללים שולחנות פיקניק וספסלים.
פרטים נוספים: 03-9723051/7. במזג אוויר גשום – הסיורים מבוטלים.
יורדים מכביש מספר 1 במחלף לוד ונוסעים צפונה (כיוון פתח תקווה). בצומת אל-על פונים ימינה לכביש 453. ממשיכים עד סופו, לצומת נבלט ואז שמאלה לכביש 444. מול הכניסה לשהם פונים ימינה לאזור התעשייה חבל מודיעין ומשם נכנסים ימינה לפארק יער שוהם. משם פונים ימינה לשביל עפר ונוסעים בעקבות השילוט לחניון ברסלר - נקודת הכינוס להדרכות ביער שוהם.